18.11.2006 Den Europæiske Unions Tidende L 320/53 KOMMISSIONENS BESLUTNING af 6. november 2006 om lister over tredjelande og områder, hvorfra det er tilladt at importere toskallede bløddyr, pighuder, sækdyr, havsnegle og fiskevarer (meddelt under nummer K(2006) 5171) (EØS-relevant tekst) (2006/766/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 854/2004 af 29. april 2004 om særlige bestemmelser for tilrettelæggelsen af den offentlige kontrol af animalske produkter til konsum (!), særlig artikel 11, stk. 1, og ud fra følgende betragtninger: (1) Ved forordning (EF) nr. 854/2004 er der fastsat særlige betingelser for import af toskallede bløddyr, sækdyr, pighuder og havsnegle samt fiskevarer fra tredjelande. (2) Ved Kommissionens beslutning 97/20/EF (?) blev der opstillet en liste over tredjelande, der opfylder betingelserne for ligestilling med hensyn til betingelserne for produktion og afsætning af toskallede bløddyr, pighuder, sækdyr og havsnegle, og ved Kommissionens beslutning 97/296/EF () blev der opstillet en liste over tredjelande, hvorfra det er tilladt at importere fiskevarer til konsum. (3) Der bør opstilles lister over tredjelande og områder, der opfylder betingelserne i artikel 11, stk. 4, i forordning (EF) nr. 854/2004, og som derfor er i stand til at garantere, at toskallede bløddyr, sækdyr, pighuder og havsnegle samt fiskevarer, der eksporteres til Fællesskabet, opfylder de sundheds- og hygiejnebetingelser, der er fastsat til beskyt- telse af forbrugernes sundhed. Import af lukkemuskler fra kammuslinger, der ikke er akvakulturdyr, og hvorfra organer og kønskirtler er fjernet helt, bør dog tillades også fra tredjelande, der ikke er opført på en sådan liste. () EUT L 139 af 30.4.2004, s. 206. Berigtiget i EUT L 226 af 25.6.2004, s. 83. Senest ændret ved Kommissionens forordning (EF) nr. 2076/2005 (EUT L 338 af 22.12.2005, s. 83). () EFTL 6 af 10.1.1997, s. 46. Senest ændret ved beslutning 2002/469/ EF (EFT L 163 af 21.6.2002, s. 16). () EFTL 122 af 14.5.1997, s. 21. Senest ændret ved beslutning 2006/ 200/EF (EUT L 71 af 10.3.2006, s. 50). (4) De kompetente myndigheder i Australien, New Zealand og Uruguay har givet passende garantier for, at de betingelser, der gælder for levende toskallede bløddyr, pighuder, sækdyr og havsnegle, er ligestillet med dem, der er fastsat i de relevante fællesskabsbestemmelser. (5) De kompetente myndigheder i Armenien, Belarus og Ukraine har givet passende garantier for, at de betingelser, der gælder for fiskevarer, er ligestillet med dem, der er fastsat i de relevante fællesskabsbestemmelser. (6) Beslutning 97/20/EF og 97/296/EF bør derfor ophæves og erstattes af en ny beslutning. (7) Foranstaltningerne i denne beslutning er i overensstem- melse med udtalelse fra Den Stående Komité for Fødeva- rekæden og Dyresundhed — VEDTAGET FØLGENDE BESLUTNING: Artikel 1 Import af toskallede bløddyr, sækdyr, pighuder og havsnegle 1. Listen over tredjelande, hvorfra der kan importeres toskal- lede bløddyr, sækdyr, pighuder og havsnegle, jf. artikel 11, stk. 1, i forordning (EF) nr. 854/2004, er fastsat i bilag I til denne beslutning. 2. Uanset artikel 11, stk. 1, i forordning (EF) nr. 854/2004 gælder stk. 1 i nærværende artikel ikke for lukkemuskler fra kammuslinger, der ikke er akvakulturdyr, og hvorfra organer og kønskirtler er fjernet helt, idet de også kan importeres fra tredjelande, der ikke er opført på listen omhandlet i stk. 1 i nærværende artikel. Artikel 2 Import af fiskevarer Listen over tredjelande og områder, hvorfra der kan importeres fiskevarer, jf. artikel 11, stk. 1, i forordning (EF) nr. 854/2004, er fastsat i bilag II til denne beslutning.